**SF.3.4.08.07 – Poziv na dostavu projektnih prijedloga “Uključivanje djece i mladih u riziku od socijalne isključenosti u sport”**

|  |  |
| --- | --- |
| **PITANJA** | **ODGOVORI** |
| **2. PRAVILA PDP-a** | |
| Poštovani,  Vezano uz kriterij prihvatljivosti partnera u Uputama točka 2.6.2. stoji za Ustanove da trebaju biti upisane u Registar pravnih i fizičkih osoba koje obavljaju djelatnost socijalne skrbi.  Dali je dovoljno da je Ustanova upisana u prethodno navedeni registar ili je nužno da je registrirana za neku određenu djelatnosti socijalne skrbi? S obzirom da Uputama navedeno nije definirano, koji uvjet treba biti zadovoljen da bi Ustanova bila prihvatljiva kao partner. | Sukladno točki 2.6.2. Formiranje Partnerstva i prihvatljivi Partneri, ustanova je prihvatljiva kao Partner ako je:   * registrirana u Republici Hrvatskoj, * upisana u Registar proračunskih i izvanproračunskih korisnika **ili** Registar neprofitnih organizacija, * upisana u Registar pravnih i fizičkih osoba koje obavljaju djelatnost socijalne skrbi.   Uputama za Prijavitelje nije eksplicitno propisano da ustanova mora imati određenu djelatnost unutar socijalne skrbi. Stoga, ako je ustanova upisana u Registar pravnih i fizičkih osoba koje obavljaju djelatnost socijalne skrbi, zadovoljava navedeni uvjet. |
| Poštovani molimo odgovor na pitanje:  koliko može najviše iznositi intenzitet potpore po projektu? Na str. 18 uputa za prijavitelje navedeno je da intenzitet potpore može iznositi 98 % iznos što bi značilo da prijavitelj treba osigurati samostalno preostalih 2 % sredstava, a na stranici 9.uputa za prijavitelje navedeno je da je iznos financiranja 100% državni proračun iz sredstava EU - 85% a državni proračun iz sredstava nacionalnog sufinanciranja 15%. | Kao što je navedeno u točki 1.5. Financijska alokacija PDP-a, **ukupni raspoloživi iznos bespovratnih sredstava za dodjelu** na razini cijelog Poziva je 19.000.000,00 EUR te je 100 % tog iznosa osigurano u Državnom proračunu. Od toga, 85 % iznosa, odnosno 16.150.000,00 EUR financira se iz sredstava Europskog socijalnog fonda plus, dok je 15 % iznosa, odnosno 2.850.000,00 EUR nacionalno sufinanciranje.  Sukladno točki 2.4. Iznosi i intenziteti bespovratnih sredstava po pojedinačnom projektnom prijedlogu, intenzitet potpore (udio bespovratnih sredstava) **po pojedinom projektnom prijedlogu** može iznositi najviše do 98 % prihvatljivih troškova, dok je preostalih 2 % sredstava dužan osigurati Prijavitelj. |
| Poštovani,  u vezi s prijavom na poziv „Uključivanje djece i mladih u riziku od socijalne isključenosti u sport“ u sklopu Europskog socijalnog fonda plus, ljubazno molimo pojašnjenje sljedećih pitanja vezanih uz angažman stručnjaka i zaposlenika:   1. Može li trener koji je već zaposlen u sportskom klubu na temelju ugovora o radu sudjelovati u projektu u istom klubu i raditi sa sudionicima projekta putem vlastitog obrta (izdavanjem računa)? 2. Može li prijavitelj projekta angažirati studenta putem studentskog ugovora da radi na projektu, a potom, po završetku studija, sklopiti s tom osobom ugovor o radu te nastaviti raditi u sklopu projekta? 3. Može li osoba koja je već zaposlena u drugom klubu na ugovor o radu u punom radnom vremenu biti dodatno zaposlena u udruzi koja je prijavitelj u sklopu projekta putem ugovora o radu na nepuno radno vrijeme (do 8 sati tjedno), sukladno Zakonu o radu?   Zahvaljujemo na vašem vremenu i veselimo se vašem odgovoru. | 1. Sukladno točki 2.7.3. Neprihvatljive vrste troškove, troškovi dodatnog dohotka za obavljanje poslova vezanih uz projekt temeljem Ugovora o djelu za zaposlenike Korisnika i/ili Partnera koji istovremeno svoju redovnu plaću primaju temeljem Ugovora o radu smatraju se neprihvatljivim troškovima.    Navedena stavka 23 govori da osoba ne može biti zaposlena putem Ugovora o djelu i u isto vrijeme u istoj organizaciji primati naknadu za rad putem Ugovora o radu.  Također, Korisnik i partneri moraju voditi računa o izbjegavanju situacija sukoba interesa, a što bi, između ostalog, uključivalo i izdavanje računa zaposleniku Korisnika/partnera. Svi troškovi koji su predmet sukoba interesa su neprihvatljivi.  2. Sukladno točki 2.7.1. Prihvatljive vrste troškova Uputa za prijavitelje, izravni troškovi osoblja su troškovi koje je moguće jasno identificirati i koji proizlaze iz Ugovora o radu ili **Rješenja između poslodavca i radnika**, a odnose se na trošak rada djelatnika/zaposlenika između poslodavca i fizičke osobe. Trošak rada osoblja odnosi se na osoblje koje je izravno uključeno u provedbu projekta i projektnih aktivnosti, tj. izravno doprinosi ostvarenju ciljeva projekta.  Osobe koje provode projektne aktivnosti, a nisu zaposlenici prijavitelja/partnera mogu biti angažirani ugovorom o djelu ili putem studentskog ugovora, osim ako bi takav angažman predstavljao sukob interesa. Korisnik i partneri dužni su prilikom sklapanja svih vrsta ugovora poštivati odredbe nacionalnog zakonodavstva i primjenjive nacionalne propise.  3. Sukladno Zakonu o radu (NN 76/25), Članku 18.a, radnik koji je zaposlen i radi u punom radnom vremenu kod jednog poslodavca, odnosno radi u nepunom radnom vremenu kod više matičnih poslodavaca, tako da je njegovo ukupno radno vrijeme 40 sati tjedno, može dodatno raditi na temelju **Ugovora o dodatnom radu** za drugog poslodavca. Ugovorom o dodatnom radu ne smije se ugovoriti radno vrijeme u trajanju dužem od osam sati tjedno. Sukladno navedenom, osoba koja je kod poslodavca zaposlena temeljem Ugovora o radu na puno radno vrijeme može se angažirati putem **Ugovora o dodatnom radu** kod drugog poslodavca. |
| Poštovani,  Koje uvjete mora ispunjavati trener u radu s ciljnom skupinom, odnosno da li osoba mora biti diplomirani kineziolog? Prema Zakonu o sportu NN 141/22 koji je snazi od  1.1.2023. navodi se da osoba mora imati razinu 5 za zvanje dipl.kineziolog, dok je u Uputama za prijavitelje jedino naglašeno da osoba mora biti Trener. Uključuje li taj naziv u izričitom pozivu i prve 4 razine iz gorespomenutog zakona? | Upute za prijavitelje ne definiraju struku stručnjaka. Prijavitelj je dužan procijeniti koja struka bi najbolje odgovarala predviđenim aktivnostima u projektu, a uzimajući u obzir odredbe Zakona o sportu (NN 141/22). Prilikom sklapanja ugovora, prijavitelj je dužan poštivati odredbe nacionalnog zakonodavstva i primjenjive nacionalne propise.  Prijavitelji ne dostavljaju navedene dokaze u okviru projektne prijave. Međutim, Prijavitelji su dužni pridržavati se Zakona o sportu (NN 141/22), a PT2 zadržava pravo kontaktirati Prijavitelje za navedene dokaze tijekom provedbe projekta. |
| Pozdrav,  1. Ulazi li Ugovor o djelu (Fizioterapijska podrška) u izravne troškove osoblja ili u ostale izravne troškove, ako će osoba provoditi projektne aktivnosti provedbi troškova  2. Je li trošak izrade glavnog projekta isto prihvatljiv trošak  S poštovanjem, | 1. Sukladno točki 2.7.1. Uputa za prijavitelje, izravni troškovi osoblja su troškovi osoblja koje je moguće jasno identificirati i koji proizlaze iz **Ugovora o radu** ili **Rješenja između poslodavca i radnika**. Ostali troškovi projekta (npr. sklapanje Ugovora o djelu) izračunavaju se primjenom paušalne stope od 40 % na izravne troškova osoblja.  2. S obzirom na postavljeni upit, napominjemo da će se prihvatljivost troškova procjenjivati na temelju izravne povezanosti s predloženim aktivnostima projekta prilikom faze procjene kvalitete projektnog prijedloga. Važno je da su troškovi nastali za vrijeme provođenja projekta, da su povezani s projektom i projektnim aktivnostima i da su nastali u svrhu provedbe, odnosno ostvarivanja ciljeva projekta i njihovih rezultata (čl. 5. i čl. 8. Pravilnika o prihvatljivosti troškova u okviru Europskog socijalnog fonda plus) te da su razumni, opravdani i da udovoljavaju načelima ekonomičnosti i učinkovitosti.  Napominjemo kako sukladno točki 3.5. Pitanja i odgovori Uputa za prijavitelje, u interesu jednakog postupanja, PT1 ne može dati prethodno mišljenje u vezi s prihvatljivošću Prijavitelja/Partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka odabira kako su opisane u UzP-u. PT1 nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog Prijavitelja/Partnera, konkretnih aktivnosti i slično, već je odgovor na isto potrebno potražiti u točki 2.7. Prihvatljivost troškova Uputa za prijavitelje. |
| Poštovane/i,  imamo 2 pitanja vezana za Poziv na dostavu projektnih prijedloga  Uključivanje djece i mladih u riziku od socijalne isključenosti u sport.  Pitanje 1.  Ukoliko korisnik (pripadnik ciljane skupine) kao integrirani član pohađa program s ostalim dionicima, te na pojedinom satu treninga nije prisutan, da li će se pravdati prijavljeni troškovi:  a) sat rada trenera  b) najam ugovorenog prostora?  Pitanje 2.  Nažalost, nismo dobili kroz On-line radionicu, kao niti do sada postavljenih odgovora, odgovor na sljedeće:  Ukoliko je zaposlenik zaposlen na puno radno vrijeme od 40h/tjedno,  Kako se vrednuje omjer sati rada na treningu u odnosu na sat rada na pripremi treninga?  Odnosno, da li je isto potrebno raščlaniti u Ugovoru o radu ili postoji neka kurikuralna vrijednost omjera:  Izravnog neposrednog rada s korisnicima : Priprema za sat rada s korisnicima? | 1. Troškovi su prihvatljivi isključivo ako se odnose na potrebe ciljne skupine prilikom provedbe aktivnosti u okviru Specifičnog cilja 1. Općenito, troškovi moraju biti povezani s predviđenim aktivnostima, a sve aktivnosti moraju biti usmjerene na pripadnike ciljnih skupina.  2. Uputama za prijavitelje navedeni omjer nije propisan, odnosno nije definirano koliko sati trener mora provesti u neposrednom radu s korisnicima, a koliko na samoj pripremi treninga. Međutim, Ugovor o radu mora biti sklopljen sukladno zakonskim propisima koji propisuju radni odnos. |
| Poštovani, prvo zahvala za izvrsnu potporu prijaviteljima kroz informativnu radionicu i ažurno odgovaranje na pitanja.  Nametnula su se ipak neke nove/stare dvojbe a kako slijedi:  1. Navedeno je u radionici, kod odgovora na pitanja, da se plaća trenera zaposlenih temeljem ugovora o radu za potrebe projekta može povećati, obzirom da če se povećati i obujam rada radi većeg broja polaznika/skupina. Kod takvog slučaja, kako objašnjavamo buđetirani trošak rada trenera u fazi "čišćenja proračuna", kada se OL koju u tom trenutku možemo dostaviti odnosi na aktualnu - manju plaću (bez uvećanja opsega poslovanja) od one koja se navodi u proračunu PoA obrasca a odnosi se na povećan opseg rada i stoga veći iznos plaće?  2. Nastavno na ITO, temeljem  Pravilnika o prihvatljivosti troškova u okviru ESF+ ugovori o djelu, autorski ugovori te rad obrtnika povezani s aktivnostima prihvatljiv su trošak. Uputa o prihvatljivosti troškova plaća i troškova povezanih s radom u okviru projekata financiranih iz Europskog socijalnog fonda plus u Republici Hrvatskoj 2021.-2027 obuhvaća troškove temeljene na ugovoru o radu u bilo kojoj formi te rad obrtnika. Molimo pojašnjenje zašto rad temeljem ugovora o djelu, autorskog ugovora, rad obrtnika te rad učenika i studenata (npr studentski ugovor) nisu prihvatljivi kao ITO? Također, zašto nisu navedeni u referentnoj Uputi obzirom da se radi o troškovima rada za koje obveznik plaća porez na dohodak te doprinose istovjetno kao osoba zaposlena temeljem ugovora o radu i obrtnik. Upute čak definiraju rad obrtnika koji plaćaju porez na dobit a negiraju ostale navedene oblike rada za koje obveznici ostvaruju dohodak i plaćaju za njega porez na dohodak i doprinose.  U svemu navedenom radi se o izravnim troškovima osoblja - troškovima rada osoba angažiranih na privedbi projektnih aktivnosti.  Također, dodatni, rad studenata spada u radno pravni odnos.  Navedeno je važno jer projektne aktivnosti podrazumjevaju rad vanjskih stručnjaka koji plaćaju porez na dohodak a nisu zaposlenici prijavitelja i partnera, npr:  - voditelj radionice  - web dizajner  - grafički dizajner  - moderator završne konferencije  Pozivanje na Pravilnik i  Uputu kod odgovora ne pomaže nama prijaviteljima razumjeti značenje ITO kod pripreme projektne prijave. Zašto se osoblje odnosi samo na ugovor o radu? Znaćajno nam je razumjeti zašto samo Ugovor o radu spada u ITO iako su drugi oblici radnih odnosa prihvatljivi troškovi temeljem Upute i Pravilnika. Odnosno zašto ITO podrazumjeva samo ugovor o radu kada UzP-om opisane aktivnosti podrazumijevaju i dopuštaju druge oblike radno pravnih i obvezno pravnih odnosa te zašto bi se iz ostalih izravnih troškova projekta plaćao porez na dohodak, te doprinosi koji proizilaze iz ugovora o djelu, autorskog ugovora i angažmana obrtnika, isto kao i iz ugovora o radu.    Molimo za vaše razumijevanje oko ove dvojbe i podrobno pojašnjenje. | 1. Uputom o prihvatljivosti plaća je propisano da je povećanje plaća prije potpisivanja ugovora o dodjeli bespovratnih sredstava ili tijekom provedbe istog, prihvatljivo ako je isto regulirano zakonodavnim aktima ili je riječ o napredovanju ili povećanju plaća koje se odnosi na sve zaposlenike u instituciji/organizaciji ili u drugim opravdanim slučajevima. Na prijavitelju je da dostavi svu relevantnu dokumentaciju iz pojašnjenja u slučaju povećanja plaće u opravdanim slučajevima uz napomenu da ukoliko je zaposlenik prije projekta radio u punom radnom vremenu istovjetne poslove, prijavitelj mora nedvojbeno i jasno dokazati na koji način dolazi do povećanja opsega posla u navedenom slučaju, s obzirom na to da zaposlenik nastavlja raditi istovjetne poslove u istom opsegu.  2. S obzirom na aktivnosti i ciljeve Poziva te komentare zainteresirane javnosti zaprimljene na eSavjetovanju za Poziv, namjera je potaknuti dugoročno zapošljavanje osoba uključenih u projektne aktivnosti.  Nadalje, sukladno Pravilniku o prihvatljivosti troškova u okviru Europskoga socijalnog fonda plus i Uputama prihvatljivosti troškova plaća i troškova povezanih s radom u okviru projekata financiranih iz Europskog socijalnog fonda plus u Republici Hrvatskoj 2021.-2027., trošak plaća i troškovi povezani s radom, u kontekstu izravnih troškova, moraju proizlaziti **iz radno-pravnog odnosa**. Dakle, navedeni uvjet usklađen je na razini cijelog ESF+. |
| Poštovani,  smatra li se trošak Koordinatora (zaposlenje temeljem UoR) projektnih aktivnosti izravnim troškom osoblja.  S poštovanjem. | Sukladno točki 2.7.1. Uputa za prijavitelje izravni troškovi osoblja su troškovi koji proizlaze iz Ugovora o radu ili Rješenja između poslodavca i radnika i odnose se na osoblje koje je izravno uključeno u provedbu projekta i projektnih aktivnosti, tj. izravno doprinosi ostvarenju ciljeva projekta.    Na prijavitelju je odgovornost da, u skladu s navedenim organizira i u sklopu projektne prijava obrazloži rad svih osoba koje će biti izravno uključene u provedbu projektnih aktivnosti. |
| Poštovani,  molimo vas navedite kojim objektivnim kriterijima ćete se voditi prilikom procjene je li nešto program za sebe ili podvrsta već postojećeg programa koji projekt bude uključivao u svojoj prijavi?  Hoće li struka u ovom slučaju biti ta koja će procijeniti da se radi o istim ili različitim programima?  Točnije, pojasnite što za vas podrazumijeva dolje dva navedena programa u smislu radi li se o dva različita programa:  - PROGRAM MOTIRČKOG USVAJANJA I USAVRŠAVANJA OSNOVNIH TEHNIKA XX SPORTA  - PROGRAM MOTORIČKE STABILIZACIJE I AUTOMATIZACIJE OSNOVNIH TEHNIKA XX SPORTA.  S poštovanjem! | Sportski i sportsko- rekreativni programi moraju biti sadržajno različiti kako bi se smatrali različitima. Ukoliko su programi sadržajno isti, a razlikuju se, primjerice, samo u dobnoj skupini korisnika, to se smatra istim programom. |
| Poštovani,  da li program koji se opisuje u Obrascu 4 mora sadržavati minimalno 70 treninga u trajanju od minimalno 45 minuta (1 školski sat = 45 minuta) u okviru jedne godine..., odnosno da li se u sustavu eKohezija može otvoriti aktivnosti koja se sastoji od programa koji ima manje od 70 treninga te kao takva biti provedena, a trošak plaće trenera biti prihvatljiv, iako program ne bi bio uračunat u mjerljiv ishode (primjer je škola skijanja za koju u RH nije moguće osigurati 70 treninga, odnosno ne može se očekivati potreban broj ''snježnih'' dana)?  Da li se u sustavu eKohezija svaki program opisan u Obrascu 4. koji se sastoji od minimalno 70 treninga u trajanju od minimalno 45 minuta (1 školski sat = 45 minuta) u okviru jedne godine... prikazuje kao zasebna aktivnost.  Da li se provedba edukativnih radionica navodi kao posebna aktivnost u sustavu eKohezija?  Lijep pozdrav, | U točki 2.5. Prihvatljive projektne aktivnosti i mjerljivi ishodi Uputa za prijavitelje, za mjerljivi ishod 1. Broj provedenih postojećih i/ili unaprijeđenih programa sportskih i sportsko-rekreativnih aktivnosti za ciljne skupine, naveden je sljedeći opis:    “Mjerljivi ishod smatra se ostvarenim provedbom programa sportskih i sportsko-rekreativnih aktivnosti, odnosno održavanjem **minimalno** 70 treninga u trajanju od minimalno 45 minuta (1 školski sat = 45 minuta) u **okviru jedne godine** od početka provođenja pojedine projektne aktivnosti za pripadnike ciljne skupine.“  Također, napominjemo da je u točki 2.1. Specifični ciljevi PDP-a s ciljnim skupinama i pokazateljima navedeno sljedeće: „U slučaju neostvarenja planiranih vrijednosti mjerljivih ishoda, a koje je Prijavitelj naveo u obrascu projektnog prijedloga, PT2 može izvršiti financijsku korekciju na razini ukupno odobrenih troškova aktivnosti povezanih s ishodima.“  Što se tiče unosa aktivnosti u sustav eKohezija, u Kartici Aktivnosti se unose sve aktivnosti koje su obavezne i unaprijed definirane Uputama za prijavitelje.  Svi programi sportskih i  sportsko-rekreativnih aktivnosti mogu se prikazati i navesti unutar jedne aktivnosti, pri čemu će konačan broj mjerljivog ishoda odgovarati ukupnom broju različitih programa.  Provedba edukativnih radionica navodi se u sustavu eKohezija kao zasebna obvezna aktivnost s pripadajućim mjerljivim ishodom. |
| Poštovani,  vezano uz predmetni poziv molimo odgovore na slijedeća pitanja:  1. Nekoliko puta je navedeno kako je trošak vanjske usluge Upravljanja projektom i administracijom dio neizravnih troškova u sklopu 40% paušalne stope ostalih troškova. Također ste naveli kako nema goraničenja za isto. Molimo potvrdu slijedećeg: Iako su neizravni troškovi regulirani pratećom regulativom u iznosu 15% izravnih troškova osoblja ili 7% ukupnih troškova, bez obzira na to ne postoji ograničenje iznsoa troška upravljanja projektom i administracija u okviru neizravnih troškova u sklopu paušalne stope od 40%?  2. BRoj uključenih ciljnih skupina u aktivnosti odnosi se na sve cijeli projekt, ne po godini provedbe? Također aktivnost se smatra izvršenom ako je odrađeno 60% iste neovisno o broju sudionika aktivnosti?  3. Kako prijavitelj/partneri dokazuju postojanje programa sporta koji provode, odnosno izradu unaprijeđenog programa sukladno postojećem. SAmo kroz provedbu i prateći obrazac i ništa drugo?  4. Ako prijavitelj prijavljuje projekt sa 7 partnera i svaki partner ima vlastiti program primjerice plivanja i provodi na svom području. Računa li se isto kao 7 zasebnih, različitih programa?  5. SItuacija je da prijavitelji i aprtneri nemaju zaposlenu osobu stručnih kompetencijal koje su potrebne za provedbu aktivnosti. Može li prijavitelj/partner zaposliti stručnu osobu u organizaciji temeljem ugovora o radu na određeno za vrijeme trajanja projekta te onda naknadno u godini nakon provedbe kako bi se ispunila održivost?  6. Vezano uz prethodno pitanje, obzirom da prijavitelj/partner nema u svojim dokumentima definiranu plaću za navedeno radno mjesto. može li prijavitelj/partner uzeti kao zadnje izvješće DZS  gdje je definirana prosječna neto plaća na razini RH (<https://podaci.dzs.hr/2025/hr/97019>), za npr. kineziologa i isto definirati prilikom sklapanja ugovora o radu s stručnom osobom iz tog područja?  7. Molimo potvrdu da su definirane djelatnosti 11. samo kao opcija kod prihvatljivosti udruge kao partnera jer ste u jednom od odgovora naveli da mora  biti ili u registru pravnih osoba u sportu ili u registar udruga ili imati traženu djelatnost.  Unaprijed zahvaljujemo na odgovorima.  --  Srdačan pozdrav, | 1. Upravljanje projektom i administracija je neizravni trošak koji je dio paušalne stope od 40% na izravne troškove osoblja. Troškovi upravljanja projektom i administracija su neizravni troškovi te se za te troškove prilikom provjera i odobravanja zahtjeva za nadoknadom sredstava neće vršiti kontrola popratne dokumentacije, osim u slučaju sumnje na počinjenu nepravilnost/prijevaru.  2. Minimalno 10 osoba mora sudjelovati u projektnim aktivnostima i minimalno 10 osoba mora postići minimalnu razinu sudjelovanja na razini cijelog projekta, a ne po godini provedbe. Pripadnik ciljne skupine u okviru jedne godine od početka provođenja pojedine projektne aktivnosti mora sudjelovati u minimalno 60 % aktivnosti programa **da bi zadovoljio minimalnu razinu sudjelovanja**, odnosno da bi se mogao ubrajati u pokazatelj SF.3.4.08.07-02 Broj pripadnika ranjive/ih skupine/a koji su postigli minimalnu razinu sudjelovanja u projektnim aktivnostima. Projektna aktivnost provedbe postojećih i/ili unaprijeđenih programa sportskih i sportsko-rekreativnih aktivnosti u kojoj trebaju sudjelovati navedeni pripadnici ciljnih skupina smatra se ostvarenom održavanjem minimalno 70 treninga u trajanju od minimalno 45 minuta (1 školski sat = 45 minuta) u okviru jedne godine od početka provođenja pojedine projektne aktivnosti za pripadnike ciljne skupine.  3. Sukladno točki 2.5. Prihvatljive projektne aktivnosti i mjerljivi ishodi te opisu Mjerljivog ishoda 1, Prijavitelj **postojanje programa** sportskih i sportsko-rekreativnih aktivnosti temeljem kojeg je provodio aktivnost provedbe postojećih i/ili unaprijeđenih programa sportskih i sportsko-rekreativnih aktivnosti u okviru Mjerljivog ishoda 1 dokazuje dostavom Obrasca 4. Ostvarenje Mjerljivog ishoda 1 dokazuje se dostavom Obrasca 4, potpisne liste ili popisa sudionika koji izrađuje Korisnik (primjenjivo za djecu koja se ne znaju samostalno potpisati) te završnog izvještaj sa sportskih i sportsko-rekreativnih aktivnosti (minimalno sadrži osnovne podatke o prijavitelju i programu te podatke o tijeku i razdoblju provedbe programa, osobama koje su sudjelovale u provedbi programa, ulozi partnera u provedbi programa i sudionicima programa)  4. Sportski i sportsko-rekreativni programi moraju biti sadržajno različiti kako bi se smatrali različitima. Ukoliko su programi sadržajno isti, a razlikuju se, primjerice, samo u dobnoj skupini korisnika ili u provoditelju, to se smatra istim programom. Napominjemo, u točki 2.1. Specifični ciljevi PDP-a s ciljnim skupinama i pokazateljima navedeno je sljedeće: „U slučaju **neostvarenja planiranih vrijednosti mjerljivih ishoda**, a koje je Prijavitelj naveo u obrascu projektnog prijedloga, PT2 može izvršiti **financijsku korekciju** na razini ukupno odobrenih troškova aktivnosti povezanih s ishodima.“  5. Trener se može zaposliti točno na određeno razdoblje, odnosno na razdoblje koje je potrebno za provedbu projekta i ostvarenje održivosti.  6. Sukladno točki 2.7.2. Upotreba pojednostavljenih troškovnih opcija Uputa za prijavitelje, u slučaju kada se izravni troškovi osoblja računaju primjenom standardne veličine jediničnih troškova, ako Prijavitelj/Partner ne može izračunati godišnji bruto iznos troškova plaće u referentnom razdoblju jer planira novo zapošljavanje, izračun se može temeljiti na prosjeku stvarnih troškova plaća radnika sličnih kvalifikacija i opisa poslova.    U svrhu provjere korištenja ove metode obračuna troškova plaće prijavitelj je dužan dostaviti svu popratnu dokumentaciju kojom dokazuje metodologiju izračuna godišnjeg bruto iznosa troškova plaća (ugovor o radu, obračunske liste plaće i druge dokumente, ukoliko je primjenjivo).    Ako u trenutku prijave nemate takvih radnika, ne možete koristiti SVJT, već stvarno nastale troškove.    U slučaju obračuna izravnih troškova osoblja primjenom stvarno nastalih troškova temeljem radno-pravnog odnosa, u točki 2.5. Upute o prihvatljivosti troškova plaća i troškova povezanih s radom u okviru projekata financiranih iz Europskog socijalnog fonda plus u Republici Hrvatskoj 2021.-2027, navedena je dokumentacija koja potkrjepljuje troškove za rad na temelju radno-pravnog odnosa.  7. Između drugog i trećeg uvjeta nedostaje veznik „ili“ te se radi o tehničkoj omašci koja ne utječe na status Partnera.  U točki 2.6.2. Formiranje Partnerstva i prihvatljivi Partneri Uputa za prijavitelje ispravan tekst glasi, sukladno i preostalim dijelovima točke 2.6.2:  *„Udruge upisane u Evidenciju pravnih osoba u sustavu sporta ili Registar pravnih i fizičkih osoba koje obavljaju djelatnost socijalne skrbi ili koje u registru udruga imaju navedenu minimalno jednu razrađenu djelatnost (br. 11.1.2., 11.1.3., 11.1.4., 11.2.4., 11.2.13., 11.2.16., 11.3.3.)*   * *do dana predaje projektnog prijedloga biti upisane u Registar udruga40 te* * *do dana predaje projektnog prijedloga biti upisane u Evidenciju pravnih osoba u sportu41 ili* * *do dana predaje projektnog prijedloga biti upisane u Registar pravnih i fizičkih osoba koje obavljaju djelatnost socijalne skrbi42* ***ili*** * *imati navedenu minimalno jednu razrađenu djelatnost koja prema Klasifikaciji djelatnosti udruga spada pod razine br. 11.1.2. Pomoć i podrška osobama s invaliditetom, 11.1.3. Pomoć i podrška djeci, 11.1.4. Pomoć i podrška mladima, 11.2.4. Rana intervencija, 11.2.13. Organiziranje slobodnih aktivnosti, 11.2.16. Osobna asistencija, 11.3.3. Poboljšanje kvalitete života i zdravlja socijalno isključenih.* 43 „ |
| Poštovani,  Pitanje se odnosi na Poziv „Uključivanje djece i mladih u riziku od socijalne isključenosti u sport“.  U točki 2.7.2. navodi se „Ako prijavitelj/partner ne može izračunati godišnji bruto iznos troškova plaće u referentnom razdoblju jer planira novo zapošljavanje, izračun se može temeljiti na prosjeku stvarnih troškova plaća radnika sličnih kvalifikacija i opisa poslova.“  Molimo uputu koja odredba ili dokument definira način izračuna i dokazivanja za prijavitelje koji nemaju zaposlene osobe, nego ih planiraju zaposliti u dolazećem razdoblju. | Sukladno točki 2.7.2. Upotreba pojednostavljenih troškovnih opcija Uputa za prijavitelje, u slučaju kada se izravni troškovi osoblja računaju primjenom standardne veličine jediničnih troškova, ako Prijavitelj/Partner ne može izračunati godišnji bruto iznos troškova plaće u referentnom razdoblju jer planira novo zapošljavanje, izračun se može temeljiti na prosjeku stvarnih troškova plaća radnika sličnih kvalifikacija i opisa poslova.    U svrhu provjere korištenja ove metode obračuna troškova plaće prijavitelj je dužan dostaviti svu popratnu dokumentaciju kojom dokazuje metodologiju izračuna godišnjeg bruto iznosa troškova plaća (ugovor o radu, obračunske liste plaće i druge dokumente, ukoliko je primjenjivo).    Ako u trenutku prijave nemate takvih radnika, ne možete koristiti SVJT, već stvarno nastale troškove.    U slučaju obračuna izravnih troškova osoblja primjenom stvarno nastalih troškova temeljem radno-pravnog odnosa, u točki 2.5. Upute o prihvatljivosti troškova plaća i troškova povezanih s radom u okviru projekata financiranih iz Europskog socijalnog fonda plus u Republici Hrvatskoj 2021.-2027, navedena je dokumentacija koja potkrjepljuje troškove za rad na temelju radno-pravnog odnosa. |
| Poštovani,  da li iznos **ugovora o dodatnom radu** trenera, osobe izravno uključene u provedbu projekta i projektnih aktivnosti, tj. izravno doprinosi ostvarenju ciljeva projekta spada u kategoriju izravnog troška osoblja? | Sukladno Zakonu o radu (NN 76/25), Članku 18.a, radnik koji je zaposlen i radi u punom radnom vremenu kod jednog poslodavca, odnosno radi u nepunom radnom vremenu kod više matičnih poslodavaca, tako da je njegovo ukupno radno vrijeme 40 sati tjedno, može dodatno raditi na temelju Ugovora o dodatnom radu za drugog poslodavca. Ugovorom o dodatnom radu ne smije se ugovoriti radno vrijeme u trajanju dužem od osam sati tjedno.  Dakle, nastavno na navedene zakonske odredbe, Ugovor o dodatnom radu spada u kategoriju izravnog troška osoblja. |
| Molim uputu vezano uz obveznu dokumentaciju za izračun izravnih troškova osoblja koju prilažemo za udrugu koja nikad dosad nije imala zaposlenika? Može li to biti Odluka o sistematizaciji radnog mjesta? | Sukladno točki 2.7.2. Upotreba pojednostavljenih troškovnih opcija Uputa za prijavitelje, u slučaju kada se izravni troškovi osoblja računaju primjenom standardne veličine jediničnih troškova, ako Prijavitelj/Partner ne može izračunati godišnji bruto iznos troškova plaće u referentnom razdoblju jer planira novo zapošljavanje, izračun se može temeljiti na prosjeku stvarnih troškova plaća radnika sličnih kvalifikacija i opisa poslova.    U svrhu provjere korištenja ove metode obračuna troškova plaće prijavitelj je dužan dostaviti svu popratnu dokumentaciju kojom dokazuje metodologiju izračuna godišnjeg bruto iznosa troškova plaća (ugovor o radu, obračunske liste plaće i druge dokumente, ukoliko je primjenjivo).    Ako u trenutku prijave nemate takvih radnika, ne možete koristiti SVJT, već stvarno nastale troškove.    U slučaju obračuna izravnih troškova osoblja primjenom stvarno nastalih troškova temeljem radno-pravnog odnosa, u točki 2.5. Upute o prihvatljivosti troškova plaća i troškova povezanih s radom u okviru projekata financiranih iz Europskog socijalnog fonda plus u Republici Hrvatskoj 2021.-2027, navedena je dokumentacija koja potkrjepljuje troškove za rad na temelju radno-pravnog odnosa. |
| Točka 2.5. UZP-a navodi ostvarenje ishoda - Broj provedenih postojećih i/ili unaprijeđenih programa sportskih i sportsko-rekreativnih aktivnosti za ciljne skupine. Dalje se navodi - Ukoliko se isti program provodi više puta tijekom trajanja projekta, isti se može brojiti samo jednom u doprinos vrijednosti mjerljivog ishoda.  Da li je prihvatljiva sljedeća situacija:  Jedan godišnji sportski program provodi se 2 puta tijekom trajanja projekta (projekt traje 2 godine), njega pohađaju oba puta istih 5 pripadnika ciljane skupine.   Dakle, u projektu  taj program označava 1 doprinos ishodu 1, a broj pripadnika ciljane skupine je 5.  A troškovi provedbe tog programa (treneri, oprema, najmovi, ...) prihvatljivi su tijekom cijele provedbe projekta tj. 2 godine bez obzira što u drugoj godini tim programom nemamo niti doprinos ishodu 1 niti nove pripadnike ciljane skupine? | Napominjemo da u okviru svakog projekta minimalno 10 osoba mora sudjelovati u projektnim aktivnostima i minimalno 10 osoba mora postići minimalnu razinu sudjelovanja na razini cijelog projekta, bez obzira na broj programa koji se provodi. Svaki pripadnik ciljne skupine može se ubrojiti samo jednom u doprinos pokazatelju i to ulaskom u projekt, bez obzira u koliko različitih aktivnosti sudjeluje.  Što se tiče troškova, u Uputama za prijavitelje nije definirano da ponavljanje istog programa za iste pripadnike ciljne skupine nije prihvatljiv trošak. |
| Poštovani,  Pitanje vezano uz Upute za prijavitelje str. 18 „Predujam se neće isplaćivati korisnicima dodjele bespovratnih sredstava koji su ujedno i proračunski korisnici državnog proračuna“ odnosi li se to i na osnovne i srednje škole s obzirom da ima je nadležni proračun JLP(R)S? | Za osnovne i srednje škole koje su proračunski i izvanproračunski korisnik JLP(R)S nije definirano da se neće isplaćivati predujam.  Sukladno Uputama za prijavitelje, predujam se neće isplaćivati korisnicima dodjele bespovratnih sredstava koji su ujedno i proračunski korisnici državnog proračuna.  Preporučujemo provjeru statusa u [Registru proračunskih i izvanproračunskih korisnika](https://rkpfi.drzavna-riznica.hr/PORTAL/Rkp). |
| Poštovani,  u vezi  natječaja "Uključivanje djece i mladih u riziku od socijalne isključenosti u sportu" smo htjeli postaviti pitanja:  1. Može li se angažirati vanjski stručnjak - trener koji ima paušalni obrt te koji bi za svoj rad s korisnicima izdavao mjesečne račune?  2. Može li se za voditelja projekta donijeti odluka o visini plaće tj. povećanju bruto iznosa za vrijeme trajanja projekta s obzirom da osoba trenutačno radi na minimalcu te joj se žele omogućiti bolji uvjeti rada. | 1. Sukladno točki 2.7.2 Uputa za prijavitelje, ostali troškovi projekta koje navodite u upitima br. 1 i 2 izračunavaju se primjenom paušalne stope od 40 % na izravne troškova osoblja.  Za navedene troškove se tijekom provjera i odobravanja zahtjeva za nadoknadom sredstava neće vršiti kontrola popratne dokumentacije osim u slučaju sumnje na počinjenu nepravilnost/prijevaru, no navedeni troškovi (npr. sklapanje ugovora o djelu) moraju biti u skladu s primjenjivim nacionalnim propisima.  2. Uputom o prihvatljivosti plaća je propisano da je povećanje plaća prije potpisivanja ugovora o dodjeli bespovratnih sredstava ili tijekom provedbe istog, prihvatljivo ako je isto regulirano zakonodavnim aktima ili je riječ o napredovanju ili povećanju plaća koje se odnosi na sve zaposlenike u instituciji/organizaciji ili u drugim opravdanim slučajevima. Na prijavitelju je da dostavi svu relevantnu dokumentaciju iz pojašnjenja u slučaju povećanja plaće u opravdanim slučajevima uz napomenu da ukoliko je zaposlenik prije projekta radio u punom radnom vremenu istovjetne poslove, prijavitelj mora nedvojbeno i jasno dokazati na koji način dolazi do povećanja opsega posla u navedenom slučaju, s obzirom na to da zaposlenik nastavlja raditi istovjetne poslove. |
| **3. POSTUPAK PRIJAVE** | |
| Lijepo molim razmotriti izmjenu Poziva na način da početak prijava bude 01.08., prvenstveno jer su nam radi završetka školske godine smanjeno dostupne škole i vrtići. | Za datum početka zaprimanja projektnih prijedloga primijenjen je vremenski razmak koji je standardan kod trajnih poziva (30 dana).  S obzirom na to da je predmetni Poziv objavljen 3. lipnja 2025. godine, zaprimanje projektnih prijedloga započinje kako je navedeno u Uputama za prijavitelje. |